text: Løsladt efter kæresteopgør
  14 december 2010 kl. 12.39
  Politiet har løsladt en 45-årig mand fra Egtved, der af sin kæreste er blevet beskyldt for forsøg på at slå hende ihjel.
  Politiets jurister mener ikke, at anklagen holder til en varetægtsfængsling. Han er foreløbig sigtet for drabsforsøg, men sigtelsen kan blive mildnet.
  Den 35-årige kvinde har anklaget sin samlever for at have holdt hende fanget i hjemmet på Ådalsvej i Gravens ved Egtved i et døgn. Kvinden har også forklaret, at hun blev slået med et bræt, jagtet med en stegegaffel og forsøgt hængt.
  Manden nægter, at han har forsøgt at hænge kæresten. Han har forklaret, at han truede med at tage livet af sig selv.
  Mandag eftermiddag flygtede hun over til naboen.
  Parret boede i en lejlighed i Gravens. Hun er sygemeldt, han er arbejdsløs. Deres børn fra tidligere forhold bor ikke hos dem.
  